Generaal se vrou in hof oor sy moordArgieffoto Genl.maj. Hendrick Mogoerane, voormalige lid van misdaadintelligensie, se vrou het Woensdag in die landdroshof in Kempton Park verskyn in verband met sy moord. Mogoerane is in Januarie vanjaar dood aangetref op die agtersitplek van sy motor in Norkem Park, Kempton Park. Hy het kort voor sy dood afgetree uit die polisie. Cordelia Mogoerane het vir die eerste keer in die hof verskyn. Sy is Maandag in hegtenis geneem. Haar aansoek om borgtog is uitgestel. Robert Mathebula, ondersoekbeampte, het gesê Cordelia is in hegtenis geneem nadat bewyse haar met haar man se moord verbind het. “Die polisie het die vrou Maandag in hegtenis geneem nadat genoeg inligting ingesamel is vir haar inhegtenisneming. Sy sluit by sewe ander verdagtes aan wat ook met die moord verbind word.” Die sewe ander verdagtes, tussen 31 en 70 jaar oud, het Maandag vir die eerste keer in die hof verskyn op aanklag van moord.